
 	Αγία Βαρβάρα 26/10/2026                                                                                Α.Π. 7
ΠΡΟΣ 
ΔΗΜΑΡΧΟ ΑΓΙΑΣ ΒΑΡΒΑΡΑΣ κο ΛΑΜΠΡΟ ΜΙΧΟ
ΑΝΤΙΔΗΜΑΡΧΟ ΠΑΙΔΕΙΑΣ κα ΦΕΓΓΗ 
ΜΕΛΗ ΔΗΜΟΤΙΚΟΥ ΣΥΜΒΟΥΛΙΟΥ ΑΓΙΑΣ ΒΑΡΒΑΡΑΣ
ΟΜΟΣΠΟΝΔΙΑ ΓΟΝΕΩΝ ΑΤΤΙΚΗΣ
                 ΑΝΩΤΑΤΗ ΣΥΝΟΜΟΣΠΟΝΔΙΑ ΓΟΝΕΩΝ ΕΛΛΑΔΟΣ


Με την παρούσα επιστολή συνυπογράφουμε το αίτημα του ΣΥΛΛΟΓΟΥ ΕΚΠΑΙΔΕΥΤΙΚΩΝ Α/ΘΜΙΑΣ ΕΚΠΑΙΔΕΥΣΗΣ ΚΟΡΥΔΑΛΛΟΥ  - ΑΓΙΑΣ ΒΑΡΒΑΡΑΣ με αριθμό πρωτοκόλλου Α.Π 120/24-10-26.

Με την παρούσα επιστολή αιτούμαστε τη σύγκληση έκτακτης, δια ζώσης μονοθεματικής συνεδρίασης του Δημοτικού Συμβουλίου για ζητήματα που αφορούν την σχολική στέγη, την επικίνδυνη κατάσταση που υπάρχει με την ακαταλληλότητα και την ασφάλεια υποδομών που στεγάζονται εκατοντάδες μαθητές.
.
Η ανάγκη για τη διεξαγωγή μιας τέτοιας συνεδρίασης κρίνεται επιτακτική, καθώς η εκπαιδευτική κοινότητα της Αγίας Βαρβάρας βρίσκεται αντιμέτωπη με σοβαρά και χρονίζοντα ζητήματα που χρήζουν άμεσης παρέμβασης. Ενδεικτικά το τελευταίο διάστημα  και μόλις ενάμιση μήνα από το άνοιγμα των σχολείων, έχουν προκύψει σοβαρά ζητήματα με τα σχολικά κτίρια όπως το 10ο Νηπιαγωγείο και το 5ο Δ.Σ. Αγίας Βαρβάρας που μας προκαλούν ιδιαίτερη ανησυχία σχετικά με την ασφάλεια τόσο των μαθητών και μαθητριών μας όσο και των εκπαιδευτικών.
.
Κρίνουμε απαραίτητο λοιπόν, να ενημερωθούμε από τους αρμόδιους φορείς για μια σειρά ζητήματα που αφορούν την σχολική στέγη (προσεισμικοί έλεγχοι κτλ) συνολικά για τα σχολεία του Δήμου αλλά και ειδικότερα για τις περιπτώσεις των σχολείων που έχουν ήδη σοβαρά προβλήματα και αναδεικνύουν για ακόμη μία φορά τους κινδύνους που εγκυμονεί για τους μαθητές και τους εκπαιδευτικούς η κακή κατάσταση των σχολικών υποδομών. Ταυτόχρονα θέλουμε να συζητηθούν μέτρα για την στέγαση και σίτιση των εκπαιδευτικών των σχολείων του Δήμου.
.
Θεωρούμε αυτονόητο ότι η συνεδρίαση πρέπει να πραγματοποιηθεί δια ζώσης, ώστε να δοθεί η δυνατότητα στους εκπροσώπους, αλλά και συνολικά τα μέλη του ΣΕΠΕ Κορυδαλλού Αγίας Βαρβάρας, όπως και στους άλλους άμεσα εμπλεκόμενους φορείς (Σύλλογοι Γονέων, Ένωση κ.α.) να παρευρεθούμε προκειμένου να καταθέσουμε τα αιτήματά μας.
.
Παρακαλούμε για την άμεση έγγραφη απάντησή σας, εντός προθεσμίας 5 εργάσιμων ημερών (30/10/2026).

 
Με εκτίμηση 
Για την Ένωση Γονέων
Ο Πρόεδρος                                                            Η Γραμματέας 



Παναγιώτης Παυλάκος                                                 Ειρήνη Αγαπητού

